b'\n_START_ARTICLE_\n\xc3\x85motselva\n_START_SECTION_\nGeografi\n_START_PARAGRAPH_\nElven er 36,5 km lang og drenerer et nedb\xc3\xb8rsfelt p\xc3\xa5 288,9 km\xc2\xb2. Den har sitt utspring i et tjern 1 510 moh. ved fjellet Skula (1 609 moh.) i Lesja kommune. I \xc3\x85motsvatnet tar den opp Grytholbekken (10,4 km) som kommer fra et lite tjern (1630 moh) ved Vestre Gr\xc3\xa5h\xc3\xb8 i Sunndal kommune. 1,7 km nord\xc3\xb8st for \xc3\x85motsdalshytta renner Larsbekken (6,1 km), som kommer fra Indre Larstj\xc3\xb8rni (1 674 moh.) ved Sn\xc3\xb8hetta i Dovre kommune, ut i \xc3\x85motselva. Fra utspringet renner den s\xc3\xb8r\xc3\xb8st f\xc3\xb8r den b\xc3\xb8yer s\xc3\xb8rvest, gj\xc3\xb8r en u-sving og tar retning nord\xc3\xb8st over \xc3\x85motsflyin og ned gjennom \xc3\x85motsdalen. P\xc3\xa5 sin vei ned \xc3\x85motsdalen tar elva opp et tiltalls st\xc3\xb8rre og mindre bekker. De st\xc3\xb8rste er i tillegg til Grytholbekken og Larsbekken er Urdvassbekken (10,8 km) fra Gr\xc3\xa5h\xc3\xb8steinslegda i Sunndal kommune, Ytste Tevrr\xc3\xa5a (11,1 km) gjennom Tj\xc3\xb8nnglupen og Fremste Tverr\xc3\xa5a (11,3 km) fra Tj\xc3\xb8nngluptangen. \xc3\x85motselva munner ut i Driva 625 moh. ved det lille tettstedet Engan i Drivdalen.\n_START_SECTION_\nFriluftsliv\n_START_PARAGRAPH_\nDet er gode muligheter for fiske i \xc3\x85motselva (Fiskerik, normal st\xc3\xb8rrelse p\xc3\xa5 \xc3\xb8rreten opp til en halv kilo) samt i flere st\xc3\xb8rre og mindre vatn i omr\xc3\xa5det. Det er mulighet for overnatting i Jervbua (tilh\xc3\xb8rer Oppdal Bygdealmenning) som  ligger ved Urdvassbekkens utl\xc3\xb8p i \xc3\x85motselva. Letteste adkomst er fra skiferbruddene i Drivdalen (Ca 4 timer \xc3\xa5 g\xc3\xa5) eller fra Sn\xc3\xb8heim (Ca 5 timer \xc3\xa5 g\xc3\xa5).\n_START_SECTION_\nVern\n_START_PARAGRAPH_\n\xc3\x85motselva er vernet sammen med \xc3\x85motsdalen i Fylkesdelplan for Dovrefjellomr\xc3\xa5det, vedtatt i Kronprinsregentens resolusjon av 3. mai 2002'